ועדת הכספים, כנסת 20, פרוטוקול מספר 651, 2017-02-20 11:50

<הראל שרעבי: מה זה "סוכם איתם"?

משה גפני: בישיבה הקודמת.

מיכל בירן: תסבירו לנו את העניין.

<הראל שרעבי: אתם רוצים לפני - - -

משה גפני: לא, לא.

משה גפני: עכשיו להסביר.

משה גפני: מי מסביר?

<דודי קופל: דודי קופל, הלשכה המשפטית במשרד האוצר.

<דודי קופל: אנחנו מדברים על תקנות קופת גמל בניהול אישי.

<דודי קופל: יש פה שורה של תיקונים שמוצעים המחולקים לשניים.

<דודי קופל: החלק הראשון מורכב משניים: מצד אחד, זה הרחבה של סוגי הכספים שניתן להפקיד בקופת גמל בניהול אישי.

<דודי קופל: מצד שני, יצירת תקרות להפקדה של כספים בקופת גמל בניהול אישי, תקרות שלא קיימות כיום - זה המרכיב הראשון.

<דודי קופל: המרכיב האחר זה שינויים שונים שנעמוד עליהם עוד מעט ביחס לדרך ניהול הכספים בקופת הגמל בניהול אישי והוראות שונות ביחס לכך.

משה גפני: דוד, אתה רוצה להעיר על זה?

דוד ביטן: אמרתי - לגבי הסכום.

דוד ביטן: הבעיה שלי בתקנות האלה זה הסכום.

משה גפני: אתה יכול להסביר את הסכום?

משה גפני: למה הגעתם לזה?

דוד ביטן: אני חושב שמיליון שקל קופת גמל, ורק משם אתה מוכן לתת לאנשים פרטיים לנהל את העסק - - -

<דודי קופל: 4 מיליון.

מיכל בירן: הוא חושב שזה הרבה מדי.

דוד ביטן: 4 מיליון?

דוד ביטן: אז בכלל אין מה לדבר.

דוד ביטן: אנחנו מדברים על חצי מיליון שקל.

דוד ביטן: אני לא יודע למי יש 4 מיליון שקל קופת גמל או מיליון שקל קופת גמל - רק לעשירים.

דוד ביטן: אז אם אתם רוצים שרק עשירים ינהלו את הקופה אז זה דבר שאני לא יכול להסכים לו.

<דודי קופל: רק לדייק.

<דודי קופל: אנחנו גובים פה תקרה.

<דודי קופל: אפשר לנהל גם 100,000, ואפשר 200,000.

מיכל בירן: אתם רוצים שאנשים יאכלו את קרן הפנסיה שלהם?

מיכל בירן: לחסוך באופן הזה.

מיכל בירן: הראל, אני לא התלהבתי מזה, אני לא חושבת שההמונים ירוצו לנהל את קרן הפנסיה שלהם.

מיכל בירן: אבל אתה כן צריך לחשוב על זה בהיבטים - לא כמו היום שזה אקסטרה.

משה גפני: אבל הוא אמר עכשיו משהו אחר.

משה גפני: הוא אומר שהתקרה היא 4 מיליון, אפשר גם 100,00 שקל.

דוד ביטן: מה לגבי המינימום?

דוד ביטן: אין מינימום?

<דודי קופל: אין מינימום.

דוד ביטן: אוקי.

דוד ביטן: למה אמרו לי שיש מינימום?

משה גפני: מי שיש לו 100,000 שקל יכול לנהל - - -?

דוד ביטן: כל אחד יכול לנהל?

דוד ביטן: לא משנה הסכום?

<קריאה: כן, כן.

<קריאה: זו קופת גמל לכל דבר ועניין.

<דודי קופל: כן.

<דודי קופל: אם הוא עומד בהוראות, כן.

דוד ביטן: אם כך, אין לי בעיה.

משה גפני: צריך לקרוא ליוליה לגבי הנושא של העולים החדשים.

מיכל בירן: הראל, אתם יכולים לעשות לנו קצת סדר בהבחנה בין קופות גמל רגילות לבין הקופות האלה לגבי גם החשיבות של התקרה, אבל גם מה ההבדלים בהטבות?

מיכל בירן: אם אתם יכולים לעשות סדר מה ייחודה של הקופה הזו ובמה היא מובחנת מקופות גמל אחרות.

<הראל שרעבי: הראל שרעבי, רשות שוק ההון.

<הראל שרעבי: קופת גמל בניהול אישי היא קופת גמל לכל דבר ועניין.

<הראל שרעבי: מבחינת הטבות המס חלות עליה הטבות המס שחלות בשאר קופות הגמל.

<הראל שרעבי: זה אומר שרווחי ההון פטורים בתנאים שתיכף נגיד, פעולות קנייה מכירה בתוך הקופה פטורות.

<הראל שרעבי: זאת אומרת, בשונה מניהול תיק השקעות רגיל שבו על כל פעולה אתה מחויב במס, פה כל עוד לא משכת את הכסף אתה לא חייב במס.

<הראל שרעבי: הייחודיות של הקופה הזו היא ביכולת של החוסך לנהל את הכסף באופן עצמאי ופרטני בהתאם להעדפותיו, רצונותיו, שאיפותיו.

<הראל שרעבי: לכן, המכשיר הזה למעשה מאפשר למשקיעים מתוחכמים לנהל את ההשקעות שלהם, ולמעשה תחת המטריה הרגולטורית של קופת הגמל על המשמעויות המיסויות שלה.

<הראל שרעבי: הדבר הזה כמובן יוצר יתרון מאוד גדול למי ששואל את עצמו: האם אני רוצה לנהל את הכסף שלי באמצעי ההשקעה הרגילים ולשלם מס כל הדרך, או לנהל בתוך המכשיר הזה, בהינתן שאני יכול בסוף להיפטר מתשלום המס בכל מיני תכנוני מס?

<הראל שרעבי: זו המטרה - שאנחנו רוצים לשים תקרה כדי למנוע מאותם אנשים לברוח למקום הזה שבו הם מנצלים את המכשיר הזה כדי להיפטר מתשלומי המס.

<הראל שרעבי: אבל מבחינת המטריה הרגולטורית, זאת קופת גמל לכל דבר.

<הראל שרעבי: הטבות המס הן הטבות המס אותו דבר.

<הראל שרעבי: רק היכולת לנהל את ההשקעות באופן פרטני, זה למעשה היתרון הגדול שלה לאותם אנשים שיודעים ורוצים ועושים את הדבר הזה.

מיכל בירן: וזו הסיבה שחשבתם שעל זה צריך לתת תקרה.

<הראל שרעבי: שעל זה צריך לתת תקרה, כי כשהכסף לא מנוהל על-ידי החוסך התמריץ שלו לשים סכומים מאוד מאוד גדולים שהוא לא שולט בהם הוא קטן יותר.

<הראל שרעבי: כשהוא למעשה שולט על ניהול הכספים וגם נפטר ממס, אז למעשה הוא נהנה מכל העולמות ויכול להזרים לשם סכומים בלי מגבלה.

<ליאת גרבר: כשכשאת מנהלת תיק ניירות ערך בכל מקום אחר, למשל, בבנק, כל קנייה ומכירה של ניירות הערך חייבת במס.

<ליאת גרבר: פה החיוב במס נדחה למועד המשיכה, וגם ניתן למשוך את זה בסכום הוני.

<ליאת גרבר: זאת אומרת, אנחנו רואים שם הפקדות מאוד מאוד גדולות, הרבה יותר גדולות מקופות גמל אחרות בגלל היתרון המיסויי.

<ליאת גרבר: זה עוקף ניהול של תיק ניירות ערך בכל מקום אחר.

משה גפני: הראל, אתה צריך להסביר את הקליטה כי נקלעתי פה למצב.

משה גפני: תיכף יוליה מגיעה והיא תסביר את העמדה של משרד הקליטה.

משה גפני: אני רוצה שתסביר, לא כל כך הבנתי מה זה קשור למשרד הקליטה.

מיכל בירן: כי יש עולים חדשים שמגיעים מחו"ל ומביאים את כל הכסף שלהם והם לא רוצים תקרה.

משה גפני: אה, נכון.

משה גפני: היה בדיון הקודם.

<הראל שרעבי: גם אנחנו בדיון הקודם לא הבנו מה הם רוצים.

משה גפני: מי הגברת?

<יוליה מרוז: יוליה מרוז, מנכ"לית איגוד בתי השקעות.

<יוליה מרוז: אני מבקשת לשאול שאלה.

<יוליה מרוז: התקנות כפי שהן מנוסחות כרגע מטילות תקרה גם על קרן השתלמות בניהול אישי, אם אני מבינה נכון.

<יוליה מרוז: לא קיבל התייחסות.

<יוליה מרוז: דיברו על קופות גמל ולא דיברו על קרנות השתלמות ששם אמיתית זה מוצר שכבר מתנהל ופופולרי.

<יוליה מרוז: השאלה היא למה מטילים תקרה בקרנות השתלמות?

משה גפני: היא שואלת - יש את הקרנות שבלאו הכי עובדות, וזה בסדר.

משה גפני: למה להטיל עליהן מגבלה של תקרה?

<רונית כהן: רונית כהן, רשות המיסים.

<רונית כהן: קרן השתלמות עונה להגדרה של קופת גמל, זה קודם כל.

<רונית כהן: ההתייחסות שלנו היא לכלל קופות הגמל.

<רונית כהן: עצם זה שהכנסנו את קרן ההשתלמות, אני יכולה להגיד לך שניתנה פה הטבה נוספת.

<רונית כהן: כלומר, צריך לראות את זה בצורה הזו שיש תקרה גם לקרן השתלמות וגם לקופת גמל.

<יוליה מרוז: קרן השתלמות זה לא חיסכון פנסיוני, להבדיל מקופת גמל.

<יוליה מרוז: אנחנו מדברים על קרן השתלמות על חיסכון - - -

משה גפני: מה זה משנה איך קוראים לזה?

משה גפני: יש את הבדיחה הזו שעמדה פה המסעדה הזו והצליחה.

משה גפני: למה להזיז?

משה גפני: זה הצליח – קרנות ההשתלמות.

משה גפני: למה אתם הולכים לקרוא לזה עכשיו - - -?

<רונית כהן: קודם אמרתי שקרן השתלמות בהגדרה זה קופת גמל - זה אחד.

משה גפני: נשנה את ההגדרה.

משה גפני: מה ההגדרה?

משה גפני: זה מצליח.

<רונית כהן: שנית, הסכום של ההפקדה בקרן השתלמות של 4 מיליון זה סכום שהוא מאוד משמעותי.

משה גפני: ואם יש לי 4.5 מיליון קרן השתלמות?

<רונית כהן: אז אין בעיה, אז תפקיד את זה בשוק ההון.

משה גפני: לא רוצה להפקיד, אני קרנות השתלמות כל החיים.

<רונית כהן: אבל צריך להבין גם את העניין המיסויי סביב קופת הגמל בניהול אישי.

מיכל בירן: יותר מזה, אני חייבת להגיד שזה כן מטריד אותי.

מיכל בירן: כי מה שהראל אמר, הרי גם ה-4 מיליון האלה, המטרה, שלי לפחות, לא לאפשר למיליונרים לעשות בזה משחקים.

מיכל בירן: המחשבה של 4 מיליון היתה אם בן-אדם בוחר בזה כנתיב המרכזי שלו לחיסכון לגיל פרישה.

מיכל בירן: ואז אתה אומר שלאורך כל החיים זה זה.

מיכל בירן: אבל אז למה זה לא תלוי הכנסה?

מיכל בירן: למה כל אדם יכול לשים 4 מיליון שקלים בקרן הזו?

משה גפני: הראל, מה מפריע לכם?

משה גפני: 4 מיליון קרנות השתלמות או דברים אחרים, זה לא עשירים - או עולים חדשים.

משה גפני: יוליה הגיעה.

יוליה מלינובסקי: תודה רבה, כבוד היושב-ראש.

יוליה מלינובסקי: דיברנו על זה לפני כמה חודשים, נכון?

משה גפני: רגע, חיכיתי לך.

משה גפני: אתן לך.

משה גפני: תענה על קרנות ההשתלמות.

שתי תקרות: שוב, אמרה חברת הכנסת בירן, בצדק, אין שום סיבה לאפשר.

שתי תקרות: המכשיר הזה מאפשר למעשה לבעלי הון להתחמק מתשלום מס בגין השקעותיהם בשוק ההון, וזה לא המטרה של המכשיר.

שתי תקרות: לכן, נכון לשים תקרה.

שתי תקרות: אגב, שמנו תקרה מאוד נדיבה, לדעתנו, כדי למנוע מאותם בעלי הון - - -

מיכל בירן: למה לא להוסיף עוד מגבלה שזה יהיה מול הכנסה?

<הראל שרעבי: רגע, שניה.

<הראל שרעבי: לכן, נכון לשים תקרה.

<הראל שרעבי: לדעתנו, תקרה מאוד נדיבה.

<הראל שרעבי: היא הרבה מעבר להטבות המס שמקבלים בקרנות ההשתלמות.

<הראל שרעבי: לכן, גם אם עניין קרנות ההשתלמות הוא דבר נכון, צריך לשים עליו תקרה כדי למנוע מאנשים שיש להם הרבה מאוד כסף להשתמש במכשיר הזה כדי להתחמק מתשלומי המס.

משה גפני: תחריג קרנות השתלמות כי זה דבר שלא נוגע לאנשים עשירים.

<הראל שרעבי: לא.

<הראל שרעבי: התקנות מאפשרות גם לנהל קרן השתלמות בקופה בניהול אישי, אבל בתקרה של 4 מיליון.

<הראל שרעבי: לא בסכום - - -

משה גפני: אבל יש לי יותר, אני הרבה שנים נמצא בקרן.

משה גפני: אני מעדיף קרן השתלמות.

<יוליה מרוז: אבל למה אתם גם מפלים בין המוצרים?

משה גפני: הגברת יוליה, כאן זה ועדת כספים.

משה גפני: זה כנסת ופה מתנהגים בנימוס.

משה גפני: זאת אומרת, לא נכנסים האחד לדברי השני כפי שאת כנראה יודעת ורואה.

משה גפני: על כל פנים, צריך לאפשר לו להשלים את דבריו ואחרי זה אאפשר לך עוד הפעם.

משה גפני: יש לי קרן השתלמות, ונניח ואני מורה.

<הראל שרעבי: מורה לא מגיע ל-4 מיליון.

משה גפני: מאיפה אתה יודע?

משה גפני: אני מגיע.

משה גפני: קרן השתלמות - זה לא איש עשיר בשום מקרה.

משה גפני: הוא עובד 50 - 60 שנה והוא שם קרן השתלמות.

משה גפני: הוא עבר את ה-4 מיליון.

משה גפני: למה לא להחריג את קרן ההשתלמות?

מיכל בירן: זה לא המשכורת, זה לא הפנסיה.

מיכל בירן: זה קרן השתלמות.

<הראל שרעבי: זה לא מציאות אפשרית.

מיכל בירן: לא קשור.

מיכל בירן: ממשכורת של אדם סביר אי-אפשר להגיע בקרן השתלמות - - -

<רונית כהן: אין לנו בעיה עם קרן השתלמות לעמיתים שכירים, הבעיה היא בקופת גמל לעמית עצמאי.

<רונית כהן: בקופת גמל לעמית עצמאי אפשר להפקיד כמה שרוצים.

<רונית כהן: פה אין לי מגבלה.

<רונית כהן: זה עמית עצמאי.

<רונית כהן: מדובר בקרן השתלמות של עמית עצמאי.

משה גפני: הגברת יוליה, בבקשה.

<יוליה מרוז: יש פה נקודה אחרת שגם לא ברורה וגם על זה לא ניתנה התייחסות או תשובה.

<יוליה מרוז: הרי יש קרן השתלמות רגילה שהיא לא בניהול אישי.

<יוליה מרוז: זה אומר שאני באה לקרן השתלמות ושמה שם כסף, ומי שמחליט איפה הכסף הזה יושקע זה אותו מנהל השקעות של אותו בית השקעות שמנהל את קרן ההשתלמות.

<יוליה מרוז: פה אנחנו מדברים על מוצר של קרן ההשתלמות בניהול אישי.

<יוליה מרוז: פה אני אשים את הכסף ואני גם אתן הוראות איפה אני רוצה שהכסף שלי יושקע.

<יוליה מרוז: אין לי שום הטבות מס נוספות או שונות מאלה שאני מקבלת בקרן השתלמות רגילה כשמנהל ההשקעות של בית ההשקעות מנהל לי את הכסף.

<יוליה מרוז: שום הטבה נוספת אני לא מקבלת פה.

<יוליה מרוז: כל מה שאני מבקשת זה לנהל את הכסף באופן עצמאי.

<יוליה מרוז: למה פה מגבילים אותי וב - - -?

משה גפני: ברור, השאלה ברורה.

<יוליה מרוז: יש פה איזושהי אפליה בין מוצרים כשגם לא ברור מה הרציונל שלה.

<הראל פרימק: שמי הראל פרימק, אני יושב-ראש עמותת צדק פיננסי.

<הראל פרימק: אנחנו התחלנו חלק ממה שקורה פה בבג"צ שהוגש.

<הראל פרימק: אני רוצה להסביר לכבודו למה צריך את התקרות האלה.

<הראל פרימק: בעיקרון כשבן-אדם מפריש גם באופן עצמאי, במעמד עצמאי, לקופת גמל או לקרן השתלמות, הוא חותם בטופס ההצטרפות שהוא מפריש את זה כנגד הכנסה בפועל.

<הראל פרימק: מה שקורה זה שהדבר הזה לא נאכף.

<הראל פרימק: זה נשאר בבית ההשקעות, בגוף המוסדי, וזה לא מגיע למס הכנסה.

<הראל פרימק: לכן, יכול לבוא אדם עם 100 - 200 מיליון שקל, לפתוח קופת גמל או קרן השתלמות במעמד עצמאי, לחתום שלכאורה ה-200,000 שקל האלה הם 10% מ-2 מיליארד שקל שהוא לכאורה הרוויח, אבל אף אחד לא בודק כי זה נשאר בבית ההשקעות.

<הראל פרימק: זה לא מגיע לרשות המסים.

<הראל פרימק: אני רק רוצה להסביר לכבודו מאיפה מגיע הצורך בתקרות שהוא צורך מלאכותי ולא אמיתי, רק בגלל שהעניין הזה שזה כנגד הכנסה לא נאכף.

<הראל פרימק: אילו היה כנגד הכנסה לא היה צריך את התקרות האלה.

<הראל פרימק: כי כמו שחברת הכנסת בירן אומרת, רובנו לא מגיעים לסכומים האלה בכלל, שלא לדבר על מורים והדוגמאות שנתת.

יוליה מלינובסקי: אדוני, האם ידוע על מקרים שציינת עכשיו?

<הראל פרימק: בוודאי.

יוליה מלינובסקי: יש מקרים כאלה?

<הראל פרימק: בוודאי שיש מקרים כאלה.

יוליה מלינובסקי: אתה יכול לדייק?

<הראל פרימק: אני לא מכיר אותם אישית.

<הראל פרימק: אבל כששואלים אנשים - - -

יוליה מלינובסקי: סליחה, אדוני.

יוליה מלינובסקי: עכשיו אמרת אמירה חמורה שכאילו יש פה גניבת כספים שלא לפי חוק - - -

משה גפני: לא, לא.

<הראל פרימק: אני לא אמרתי שיש גניבה, אמרתי שאנשים מצהירים על דברים ש- - -

יוליה מלינובסקי: אמרת שיכול לבוא בן-אדם - הכול תיאורטי.

<הראל פרימק: נכון.

יוליה מלינובסקי: יש מקרים בפועל?

יוליה מלינובסקי: היו מקרים?

<הראל פרימק: אז תשאלי את - - -

יוליה מלינובסקי: אז לא.

משה גפני: לא, לא.

משה גפני: הוא לא אמר את זה.

משה גפני: הוא אמר: זה לא מדווח.

משה גפני: זה לא משנה, נניח רגע לעניין הזה.

משה גפני: חברת הכנסת יוליה, אני מבקש שתעלי את העניין של העולים החדשים.

יוליה מלינובסקי: יופי, בסדר גמור.

יוליה מלינובסקי: תודה, כבוד-היושב-ראש.

יוליה מלינובסקי: ב-5 ביוני 2016 דנו בדיוק על אותו נושא, ואז העליתי פה את הבקשה של שרת הקליטה לדון ביותר עומק מה קורה עם עולים חדשים.

יוליה מלינובסקי: אנחנו רוצים שאנשים יגיעו ארצה, אנחנו רוצים שיביאו למדינת ישראל את הכספים שלהם.

יוליה מלינובסקי: ואז כבוד היושב-ראש אמר, וגם חבר הכנסת טרכטנברג הצטרף, שיש בזה היגיון.

יוליה מלינובסקי: והיום אנחנו בפברואר 2017 ולא קרה כלום.

משה גפני: לא דיברו.

יוליה מלינובסקי: לא דיברו.

יוליה מלינובסקי: אתמול הבנתי מהשרה שהתקשרו בחצי שיחה לשאול מה שלומה, אבל זה לא היה דיון אמיתי.

משה גפני: מה שלומה באמת?

יוליה מלינובסקי: היא בסדר גמור – שלא יהיו רק ציפיות.

יוליה מלינובסקי: שלומה מצוין, אבל אנחנו מצפים לדיון מקצועי ומעמיק.

משה גפני: תגידי לי מה הבעיה שלך עם עולים חדשים.

יוליה מלינובסקי: השרה היום אומרת - - -

משה גפני: עזבי את השרה, אני מדבר איתך.

משה גפני: עולים חדשים מגיעים היום - - -

יוליה מלינובסקי: אנחנו לא חושבים שבכלל צריכה להיות תקרה מהכסף שמגיע מחו"ל לעולים חדשים.

יוליה מלינובסקי: אנחנו רוצים שהכסף הזה ישתלב בשוק הישראלי ושהכסף הזה יגיע לפה.

<ליאת גרבר: אבל מה הקשר בין זה שהכסף יגיע לפה לתקרה בקופת גמל?

<ליאת גרבר: אני לא מצליחה להבין.

<ליאת גרבר: הרי הם יכולים להפקיד בכל מקום, הם יכולים להפקיד בכל קופת גמל.

<ליאת גרבר: בקופה לניהול אישי שמהווה איזשהו מסלול עוקף של שוק ההון אנחנו רוצים שתהיה תקרה לסכומים מאוד גדולים.

<ליאת גרבר: אנחנו מדברים פה על 4 מיליון שקלים.

<ליאת גרבר: יש היום פטור, יש היום תיקון 168.

יוליה מלינובסקי: גברתי, אני מסבירה לך שאנחנו לא מסכימים שתהיה בכלל איזושהי הגבלה לעולים חדשים.

יוליה מלינובסקי: אתם הייתם צריכים מחודש יוני 2016 לדון בנושא הזה.

<אבי כהן: אבל התנגדנו גם בדיון הקודם.

<אבי כהן: לעולים חדשים יש הטבות במסגרת החוק.

<אבי כהן: אין מקום להרחיב את יריעת ההטבות.

יוליה מלינובסקי: טוב שאתה מתנגד, אבל אתה לא מצביע פה.

<אבי כהן: אנחנו רשות המסים, אנחנו לא - - -

יוליה מלינובסקי: הייתם צריכים לדון עם שרת הקליטה, עם משרד הקליטה, בנושא הזה, ולהגיע לאיזשהו פתרון מוסכם.

מיכל בירן: יוליה, אני גם לא מבינה, ואני ממש בקטע של הטבות לעולים חדשים.

מיכל בירן: אבל אני לא מבינה מה שאת אומרת.

מיכל בירן: מה הבעיה בזה?

מיכל בירן: יש להם עוד אפיקים, מה הבעיה שבאפיק הזה זה יוגבל ל-4 מיליון?

יוליה מלינובסקי: משרד הקליטה חושב שכל - - -

מיכל בירן: אבל את לא הנציגה של הממשלה, את חברת כנסת - שמשרד הקליטה יגיעו ויגידו את דעתם.

יוליה מלינובסקי: יכול להיות שפה בארץ אנשים לא מגיעים לכאלה סכומים, ויכול להיות שבחו"ל הם כן מגיעים.

יוליה מלינובסקי: בשביל מה את מגבילה אותם?

<ליאת גרבר: אני רק רוצה להסביר.

<ליאת גרבר: יש היום פטור לעולים חדשים, יש היום הרבה מאוד הטבות לעולים חדשים.

<ליאת גרבר: יש את תיקון 168.

<ליאת גרבר: באמת אנחנו לא לגמרי מבינים את הקשר.

יוליה מלינובסקי: אז הייתם שואלים את שרת הקליטה, יושבים איתה ועם הצוות שלה.

יוליה מלינובסקי: יכול להיות שהייתם מבינים.

<ליאת גרבר: או שהיינו משכנעים.

יוליה מלינובסקי: זה גם כן, אבל לא טרחתם לעשות את זה יותר משמונה חודשים.

<ליאת גרבר: אני רוצה לענות לגופו של עניין.

<ליאת גרבר: יש היום הרבה מאוד פטורים לעולים חדשים, פטור על הכנסות שהן מחוץ לישראל, על נכסים שהם מחוץ לישראל, יש פטור מדיווח.

<ליאת גרבר: יש הרבה מאוד פטורים לעולים חדשים שהם בדיוק מסדירים את כל הנושא הזה של הבאת כספים של עולים חדשים ותמרוץ של עולים חדשים לישראל.

<ליאת גרבר: הם יכולים להשקיע בכל אפיק השקעה, הם יכולים להשקיע בקופת גמל.

<ליאת גרבר: גם בקופת הגמל הזאת הם יכולים להשקיע.

<ליאת גרבר: אגב, כספים שהם ישקיעו בקופת הגמל הזאת יהיו חייבים במס כמו כל ההכנסות שלהם שמופקות במדינת ישראל, כמו גם הכנסות של תושבי חוץ שמופקות במדינת ישראל.

<ליאת גרבר: לכן, אני לא כל כך רואה את הקשר בין תמרוץ של עולים חדשים והבאת כספים לבין קופת הגמל הזאת.

<ליאת גרבר: אין בעיה שהם ישקיעו בה.

<ליאת גרבר: אנחנו פשוט לא רוצים שסכומים מאוד מאוד גדולים של כסף יושקעו בקופה הזו שבסופו של דבר היא מהווה תחליף להשקעה במקום אחר ששם גם יש מס.

<ליאת גרבר: גם פה יש מס, אבל פה יש מס גם במועד המשיכה במובן של 15% נומינלי.

<ליאת גרבר: לכן, אנחנו חושבים שסכומים מאוד מאוד גדולים של כסף צריכים להיות מוגבלים גם לעולים חדשים וגם לתושבי ישראל.

יוליה מלינובסקי: פרופ' טרכטנברג בדיון הקודם התייחס לכל הנושאים האלה.

יוליה מלינובסקי: אין ספק שהוא איש מקצוע, נכון?

יוליה מלינובסקי: הוא גם כן שאל למה זה צריך לחול על עולים חדשים?

יוליה מלינובסקי: למה לא לתת לזה פטור עשר שנים?

יוליה מלינובסקי: הוא כעולה חדש גם כן - - -

<ליאת גרבר: זה בכספים שבישראל, אין פטור על כספים בישראל.

<ליאת גרבר: הדיון כאן הוא לא על פטור.

<ליאת גרבר: זה לא הדיון.

<ליאת גרבר: אין פטור על הכספים האלה.

יוליה מלינובסקי: הבנתי.

יוליה מלינובסקי: אדוני היושב-ראש, אני מבקשת שאנשי האוצר ימצאו סוף סוף את החמש דקות לשבת עם צוות של השרה.

משה גפני: אני מבקש להציע שהתקרה לעולים חדשים תהיה 7 מיליון שקל.

יוליה מלינובסקי: פטור לעשר שנים.

משה גפני: לא, לא.

משה גפני: פטור לא יהיה.

<קריאה: אין לנו סמכות בכלל לתת פטור, אין סמכות לדבר כזה.

משה גפני: התקרה תהיה 7 מיליון.

מיכל בירן: אל תפתח פה את ה-7 מיליון לכולם על הדבר הזה.

מיכל בירן: כאילו בסוף רק בשביל לפתוח את זה לעולים חדשים, אתה תפתח את זה כמכשיר לתעלולים של בעלי ההון בישראל שיש להם מספיק כאלה.

משה גפני: מה את מציעה?

מיכל בירן: שיישבו שוב אולי עם משרד הקליטה ויגיעו להסכמות.

משה גפני: לא.

משה גפני: הם יישבו ואני יודע מה יהיה בישיבה.

משה גפני: זה יהיה הוויכוח, אז אולי נתחיל את זה פה ונסיים את זה פה.

משה גפני: אם נגיע להסכמה אני אתקשר לפני ההצבעה לשרת הקליטה.

<הראל שרעבי: אני רק רוצה לחדד.

<הראל שרעבי: מטרת קופת הגמל היא לשלם לאנשים קצבה בסוף הדרך.

<הראל שרעבי: האם העולים ייקחו את הכסף הזה כקצבה?

<הראל שרעבי: בגיל פרישה הם ייקחו קצבה מהכסף הזה או שזה פשוט מכבסת מס?

יוליה מלינובסקי: אנשים מביאים כסף מחו"ל, זה לא כסף שלך.

<הראל שרעבי: זה לא שלי.

משה גפני: הראל, אבל עד 4 מיליון אתה מאפשר לו?

<הראל שרעבי: רגע, רגע.

<הראל שרעבי: מאחורי 4 מיליון אנחנו עומדים.

<הראל שרעבי: אדוני רוצה להגדיל עכשיו ל-7.

<הראל שרעבי: אני שואל, האם את ההגדלה הזו הם ייקחו כקצבה?

<הראל שרעבי: אם אדוני אומר: את ה-3 מיליון נוספים העולים לוקחים כקצבה בוודאות, מבטיחים שלוקחים את זה כקצבה?

יוליה מלינובסקי: אתה לא תחליט לאנשים מה הם יעשו עם הכסף שלהם.

מיכל בירן: אבל זה המטרה של המכשיר הזה.

<הראל שרעבי: קופת גמל לקצבה - זה המטרה של המכשיר.

<הראל שרעבי: הכסף הזה מיועד כדי שאנשים יקבלו קצבה.

<הראל שרעבי: אם אנחנו הולכים פה בעיניים פקוחות - - -

יוליה מלינובסקי: מה, מה מעצבן אותך?

יוליה מלינובסקי: שיש להם כסף?

מיכל בירן: לא.

מיכל בירן: זה פשוט לא במכשיר הזה.

מיכל בירן: במכשיר הזה זה אמור להיות לפנסיה.

מיכל בירן: היתרון של זה כמכשיר לפנסיה, זה מאפשר להם הסדרי מס וכל מיני דברים, ועל זה אני אומרת.

מיכל בירן: אם תגידי שיש מקרים של הסדרים פנסיוניים של יותר מ-4 מיליון, אז אחלה.

יוליה מלינובסקי: אנשים מביאים כסף מחו"ל ומשקיעים אותו בכלכלת ישראל.

יוליה מלינובסקי: את צריכה להגביל אותם בזה?

יוליה מלינובסקי: תחשבי.

יוליה מלינובסקי: יהודים אמריקאים שמגיעים אלינו, נכון?

מיכל בירן: זה צריך להיות במכשיר המתאים.

יוליה מלינובסקי: אז יכול להיות שהוא חושב שזה המכשיר המתאים בשבילו.

<הראל שרעבי: שייקח קצבה, זה מכשיר שמיועד לקבלת קצבה.

יוליה מלינובסקי: יכול להיות שאם היו טורחים בשמונה חודשים לשבת - - -

מיכל בירן: צודקת, ואני מסכימה איתך שהיו צריכים לשבת עם השרה.

יוליה מלינובסקי: אני מתנגדת עכשיו לזה כי זה זלזול, זה חוצפה.

יוליה מלינובסקי: לא יהיה דבר כזה.

יוליה מלינובסקי: ועדה, יושב-ראש ועדה, ביקש מהם: חבר'ה, תמצאו את החמש דקות.

יוליה מלינובסקי: תשבו עם הצוות, תשמעו את הטענות.

יוליה מלינובסקי: מיכל, מה הם עשו?

יוליה מלינובסקי: התקשרו אתמול לשאול מה שלומה - בסדר גמור.

יוליה מלינובסקי: אז עזבי.

מיכל בירן: על זה את צודקת לגמרי.

מיכל בירן: היה צריך לנהל את הדיון הזה בזמן.

יוליה מלינובסקי: יופי.

יוליה מלינובסקי: בעיניי, כל עוד זה כזה יחס - - -

משה גפני: את יכולה, בבקשה, להרחיב לגבי "מה שלומה".

משה גפני: מה אכפת להם מה שלומה?

משה גפני: ביקשתי לדון על זה.

משה גפני: את מה שאני מציע עכשיו - להגיע לאיזושהי פשרה.

יוליה מלינובסקי: אבל הם לא מוכנים.

<הראל שרעבי: בסופו של דבר, המכשיר הזה מיועד לקבל קצבה.

<הראל שרעבי: אם אדוני אומר: מה שמעבר לתקרה של ה-4 לוקחים כקצבה, בסדר גמור.

<הראל שרעבי: זה מגשים את התכלית.

<הראל שרעבי: החוסך לוקח את הכסף הזה כקצבה, לא לוקח את זה כסכום חד-פעמי.

<אייל לב ארי: - - -לא מיועד מלכתחילה כשהוא - - -

<הראל שרעבי: כן, אבל הפריצה פה שאנשים משתמשים באופציה ההונית.

<הראל שרעבי: אחרת זה מכשיר שהופך להיות מכבסת מס – זה הכול.

משה גפני: למה 4 מיליון?

משה גפני: למה לא 6 מיליון?

משה גפני: הבנתי, מכבסת מס.

משה גפני: למה 4 מיליון?

מיכל בירן: כמה אדם מהשכר הממוצע חוסך לפנסיה במהלך חייו?

מיכל בירן: מיליון וקצת.

מיכל בירן: גפני, תחשוב שניה.

מיכל בירן: אם אדם ממוצע חוסך בפנסיה מיליון וקצת בחייו, להגיד 4 מיליון זה פי 4 ממה שהאדם הסביר מרוויח.

<הראל שרעבי: וזה לא הכסף הראשון שלו, יש לו חוץ מזה עוד כסף.

מיכל בירן: בסדר, אבל המכשיר הזה מיועד רק למי שרוצה את זה כהסדר פנסיוני.

מיכל בירן: אם לא, יש אפיקים אחרים פשוט.

יוליה מלינובסקי: מצוין, יכול להיות.

יוליה מלינובסקי: אז יכול להיות שבן-אדם ירצה להשקיע את זה כאפיק פנסיוני, אבל יותר - - -

<הראל שרעבי: אבל פנסיוני זה אומר שהוא לוקח את זה כקצבה בסוף הדרך.

משה גפני: דיבר אתנו חבר הכנסת מיקי לוי.

משה גפני: הוא אומר שהוא ביקש תקרה יותר גבוהה והסכמנו.

מיכל בירן: אבל למה?

מיכל בירן: אין פה שום תשובה טובה באמת.

מיכל בירן: אבל גם שואלים את יוליה: האם הם הולכים לקחת את זה כקצבה?

מיכל בירן: את לא מוכנה - - -

משה גפני: מיכל, אין הרבה כאלה.

משה גפני: אבל יש כאלה?

משה גפני: למה להגביל?

מיכל בירן: בסדר, אבל המכשיר הספציפי הזה, זה לא סתם מכשיר להשקעה.

מיכל בירן: זה לא מכבסת מס.

משה גפני: למה 4 מיליון כן?

מיכל בירן: לא אני החלטתי את ה-4 מיליון.

מיכל בירן: אדם סביר בישראל שם בפנסיה קצת יותר ממיליון, להגיד 4 מיליון זה נשמע שזה מכסה הרבה יותר מאשר האדם הסביר.

משה גפני: למה זה מפריע לנו?

מיכל בירן: אני רק לא רוצה שזה יהיה מכבסת מס לעשירים מאוד.

משה גפני: 6 מיליון זה עשירים מאוד?

משה גפני: 6 מיליון?

מיכל בירן: לי אין חברים כאלה.

מיכל בירן: כל אחד והחברים שלו.

<יוליה מרוז: אדוני היושב-ראש, וחברת הכנסת בירן, אבל אפשר עוד פעם לעורר את השאלה ששאלתי קודם?

<יוליה מרוז: הרי היום בקופת גמל רגילה שהיא לא בניהול אישי, כל ההבדל בין שתי קופות הגמל - שאחת מתנהלת על- ידי מנהלי השקעות של בית השקעות, והשנייה מתנהלת בניהול אישי.

<יוליה מרוז: אין שום הבדל בהטבות מס, אין שום דבר.

<יוליה מרוז: פה אין תקרה, פה רוצים לשים תקרה.

<יוליה מרוז: כנ"ל לגבי קרן השתלמות.

<יוליה מרוז: אני לא הצלחתי להבין מה ההבדל.

יוליה מלינובסקי: - - - שם אין תקרה, פה יש תקרה.

מיכל בירן: הראל הסביר שכשאדם לא מנהל בעצמו את תיק הכספים שלו אז יותר קשה לעשות בזה מניפולציה.

<קריאה: תחליף להשקעה בשוק ההון – השקעה בשוק ההון יש עליה מיסוי בכל מכירה.

יוליה מלינובסקי: תעשו הגבלות, תעשו ויכוחים.

יוליה מלינובסקי: אנשים יגיעו ארצה וישאירו את הכסף שלהם שם בחו"ל.

יוליה מלינובסקי: זה מה שאתם רוצים, אחלה?

יוליה מלינובסקי: איך את יכולה לקבוע אדם סביר?

יוליה מלינובסקי: למישהו יש משכורת של 3,000 והוא חולם על 5, ולמי שיש 40 חולם על 60, כי זה לא מספיק לו.

יוליה מלינובסקי: כל אחד חי בתקרה שלו.

מיכל בירן: אז הוא יכול להשקיע בקופת גמל רגילה.

מיכל בירן: למה בזאת?

מיכל בירן: לזאת יש יתרונות של הסדרי מס וכל מיני דברים כאלה כדי שהיא תוכל לשמש כאפיק פנסיוני.

מיכל בירן: אני רוצה שזה יישאר כאפיק פנסיוני.

יוליה מלינובסקי: מצוין.

יוליה מלינובסקי: אני רוצה שכסף מחו"ל יבוא לארץ ואנשים ייהנו ממנו כי אני רוצה שהכסף הזה יגיע לפה.

יוליה מלינובסקי: אני לא רוצה שהם יישארו בצרפת, בארצות-הברית או בקנדה.

יוליה מלינובסקי: מה רע בזה?

<קריאה: יש פטור מס רווחי הון לעשר שנים, לא?

<קריאה: זה מכסה את הדבר הזה.

יוליה מלינובסקי: אמרנו ש - - -, אבל הם לא מוכנים.

<קריאה: רשות המסים, יש פטור מס רווחי הון עשר שנים ל - - -?

משה גפני: לא קיבלת רשות דיבור, אדוני.

משה גפני: אדוני, בבקשה.

<אבי כהן: אבי כהן, רשות המסים, מנהל תחום מחלקת קופות גמל.

<אבי כהן: דיברו כאן על קרן השתלמות, ולגבי קרן השתלמות - אנחנו ערים לתופעה שלקרן ההשתלמות יש מטרה והיא מטרת השתלמות לעובד או לעצמאי.

<אבי כהן: מה שאנחנו רואים כאן זה הזרמה של כספים בסכומים בלתי מוגבלים לתוך קרן השתלמות תוך ניהול תיק השקעות בניירות ערך עם יתרון שאמרת, משולם בסוף, בעוד מי שמנהל תיק השקעות בניירות ערך על כל מכירה ורווח יש מס במועד המכירה.

<אבי כהן: יש כאן ניהול של תיקי השקעות בניירות ערך בהיקפים משמעותיים נכון להיום, וצריך לעצור את הדבר הזה כי המס בורח לתקופה ארוכה מאוד.

<אבי כהן: צריך לשים פה את הדברים.

<אבי כהן: אין שום קשר בין קרן השתלמות לבין השימוש שנעשה בזה כיום במסגרת בניית תיקי השקעות בניירות ערך בהיקפים שאין להם שום קשר לקרן השתלמות.

<אבי כהן: צריך לעשות פה סדר.

<אבי כהן: אם רוצים שהמס בשוק ההון יברח - - -

יוליה מלינובסקי: אדוני, אתה עכשיו מדבר בגדול.

יוליה מלינובסקי: תביא מספרים והוכחות שזה קורה.

<אבי כהן: בגדול, היא יושבת פה.

<אבי כהן: היא יודעת את המספרים.

<אבי כהן: היא בעצמה נציגה של הקופות, והיא אומרת שיש מוצר כזה קיים.

<אבי כהן: את יכולה לסמוך עליי שיש מוצר כזה קיים בהיקפים לא קטנים.

יוליה מלינובסקי: אתה אומר עכשיו האשמות מאוד חמורות.

יוליה מלינובסקי: יש לך הוכחות על כך?

<אבי כהן: נתונים תבקשו מהקופות, לא ממני.

<אבי כהן: המציאות היא - - -

יוליה מלינובסקי: על סמך מה אתה מדבר?

<אבי כהן: על סמך זה שהיא העלתה את הנקודה בעצמה.

<אבי כהן: זה כלי תכנון מס, אין פה שאלה.

יוליה מלינובסקי: יש פה נתונים, יש פה הוכחות שזה מה שקורה?

יוליה מלינובסקי: את יכולה לבדוק את הנתונים.

<יוליה מרוז: אני בעיקר חושבת, וחשוב לי שהיושב-ראש ישמע, ובטח בהמשך לדבריך מכיוון שאנחנו מדברים, בטח כשאנחנו מדברים על קרנות השתלמות, בטח במוצר IRA, אנחנו מדברים על משהו שמבחינת היקף העסקי של הפעילות הזו זה כבר משהו שהוא די משמעותי בשוק ההון.

<יוליה מרוז: התקיים דיון אחד לפני חצי שנה.

<יוליה מרוז: על הדיון היום ידענו אתמול.

<הראל שרעבי: את מחזקת את הבעיה.

<הראל שרעבי: במקום שהכסף ינוהל בבורסה וישלמו עליו מס, הכסף הזה בורח למקום שבו אנשים פשוט בורחים ממס.

<יוליה מרוז: למה אתה אומר שהוא לא מנוהל בבורסה?

<יוליה מרוז: הוא לא בורח החוצה.

<הראל שרעבי: כן, אבל במקום שישלמו עליו מס.

<הראל שרעבי: לא משלמים עליו מס.

<יוליה מרוז: קודם כל, בוודאי ובוודאי שהוא נשאר בבורסה.

<יוליה מרוז: זה כל העניין - שזה נשאר בשוק ההון וזה נשאר בבורסה.

<יוליה מרוז: זה היום אפיק פופולרי ומצליח, ולא לעשירים.

<הראל שרעבי: רק העניין פה הוא העניין המיסויי.

<קריאה: אין בעיה.

<קריאה: אנחנו מציעים להגביל את התקרה, זה הכול.

<קריאה: אנחנו מציעים לעשות תקרה, זה הכול.

<יוליה מרוז: כשבאים ומקיימים דיון אחד ואחרי חצי שנה מקיימים עוד דיון כשעל הדיון הזה שמתקיים היום אנחנו יודעים רק אתמול בערב, אני חושבת שזה פשוט קצת לא רציני.

<יוליה מרוז: אני חושבת שזה עדיין מצריך דיאלוג בין התעשייה למשרד האוצר בהיבט העסקי של המוצר הזה.

<דודי קופל: זה תקנות שהטיוטה שלהן הופצה לפני - - -

משה גפני: הם טוענים שהם כן דיברו אתכם.

משה גפני: דיברו עם השרה אתמול.

יוליה מלינובסקי: אי-אפשר להגיד שהם דיברו.

יוליה מלינובסקי: הם לא דיברו.

מיכל בירן: אני מסכימה איתך, אתמול זה יום לפני וזה לא - - -

יוליה מלינובסקי: הם התקשרו וזה לא דיברו.

יוליה מלינובסקי: זה לא היה דיבור.

יוליה מלינובסקי: לקראת הדיון של היום אתמול הם טרחו להתקשר.

יוליה מלינובסקי: את מבינה?

יוליה מלינובסקי: אין דבר כזה.

מיכל בירן: על זה אני מסכימה איתך לגמרי.

משה גפני: רבותי, אני עושה הפסקה של חצי שעה.

משה גפני: אם תגיעו להסכמה, נצביע.

משה גפני: אם לא תגיעו להסכמה, נדחה את זה עד שתשבו איתם.

משה גפני: אני לא רואה בזה בעיה גדולה.

משה גפני: אבל לא נוח לי עם שרת הקליטה, היא שרה בממשלה.

משה גפני: עם הממשלה נוח לי, אבל עם השרה לא נוח לי.

משה גפני: אני מחדש את הישיבה.

משה גפני: אני מבקש עכשיו לעשות את זה במהירות הבזק כי יש לי אחר כך ישיבה עם שר האוצר.

משה גפני: אני מבקש לקרוא את התקנות מהר.

משה גפני: אייל, עד איפה הגענו?

<אייל לב ארי: עד 2 - - -

<תמר ולדמן: תמר ולדמן, עוזרת ליועצת המשפטית של הרשות לאיסור הלבנת הון.

<תמר ולדמן: אני מבקשת להעיר הערה קצרה.

משה גפני: ליועצת המשפטית של הרשות לאיסור הלבנת הון יש עוזרת?

<תמר ולדמן: כן.

<תמר ולדמן: אומנם אנחנו רשות קטנה, אבל יש.

<תמר ולדמן: ממש בקצרה.

<תמר ולדמן: רק רצינו להגיד שקיבלנו את התקנות רק אתמול ועשינו - - -

משה גפני: הראל, אתם עובדים משהו לא רגיל.

משה גפני: הרשות לאיסור הלבנת הון אומרת שהיא קיבלה את זה רק אתמול.

משה גפני: אה, אתם לא צריכים להעביר לה.

<הראל שרעבי: אין לזה השלכות.

<תמר ולדמן: הם לא חייבים, אבל - - -

<הראל שרעבי: את אומרת שיש השלכות בהקשר של הלבנת הון?

<הראל שרעבי: הפוך, התקרה אולי מגדרת אותך.

משה גפני: אז למה אתם צריכים את זה?

<תמר ולדמן: מקריאה ראשונית של התקנות יש רק נושא אחד שעלול להיות בסיכון להלבנת הון וזה נושא השכירים שכיום צו איסור הלבנת הון שחל על קופות גמל פוטר חשבונות של שכירים.

<תמר ולדמן: זאת אומרת שקופת גמל לא צריכה לדווח לרשות לאיסור הלבנת הון על פעילות חריגה שהיא רואה בחשבון של שכיר.

<תמר ולדמן: לכן, אנחנו נשקול בשיתוף עם משרד האוצר לבחון את האפשרות להוסיף חובות כאלו בגלל הסיכון.

משה גפני: הערתך נרשמה.

משה גפני: אפשר לקרוא מהר?

<אייל לב ארי: אנחנו הגענו עד 2ב.

<דודי קופל: נתחיל מ-2 ונקרא מהר.

<דודי קופל: זה כספים נזילים של עמית עצמאי.

<דודי קופל: זה כספים נזילים של עמית שכיר.

<דודי קופל: ב-(4) יש תיקון לנוסח.

<דודי קופל: פה במקום (ג) זה צריך להיות פסקה (6).

<קריאה: - - -

<דודי קופל: 4 עד 6 - - - זה התיקון - 1.65 כדי להגיע לסכום שדובר עליו.

<דודי קופל: קצת יותר מ-5.2 במצב כיום שזה סכום הקצבה המזערי.

<דודי קופל: אייל, תמשיך.

<אייל בן ישעיה: אייל בן ישעיה, הלשכה המשפטית באוצר.

<אייל בן ישעיה: אני אמשיך את ההקראה.

<אייל לב ארי: התאריכים האלה צריכים עדכון לגבי הזמן שעבר - - -?

<הראל שרעבי: לא, זה מועד שיצא החוזר.

<הראל שרעבי: זה מועד - - -

<דודי קופל: מועד שיצא החוזר.

משה גפני: אני עכשיו רוצה לומר כמה דברים.

משה גפני: קודם כל, יוליה, אני רוצה להגיד שהראל וליאת דיברו עם אלכס קושניר, עם המנכ"ל.

משה גפני: קודם כל, אני רוצה להגיד שאני מצטער על זה שליאת עוזבת, סגנית היועץ המשפטי של רשות המסים.

משה גפני: אני כבר התרגלתי אליה, והכול.

משה גפני: אני יודע מי הם יביאו לי שם?

משה גפני: אבל היא באמת היתה מצוינת וטובה.

משה גפני: למה את עוזבת?

משה גפני: האמת - קשה עם רשות המסים.

משה גפני: אבל - - -

<ליאת גרבר: זה שינוי, לא ש - - -

משה גפני: על כל פנים, שתדעי שאנחנו מברכים אותך שבכל מה שתפני תעלי ותצליחי.

יוליה מלינובסקי: נמצא אותך באיזשהו קרן השתלמות או בקופת גמל?

משה גפני: לא, לא.

משה גפני: יש הרבה דברים שהיא עשתה פה.

משה גפני: היה נוח לעבוד איתה, וזה לא פשוט שאני אומר את זה על מישהו מרשות המסים.

משה גפני: בכל מקרה, אני מאחל לך בהצלחה.

משה גפני: את הבדיחות שלי תמחקי, תיקחי רק את הדברים הרציניים.

משה גפני: אני באמת מצטער שאת עוזבת.

<ליאת גרבר: תודה, אני מודה לך וגם לייעוץ המשפטי.

<ליאת גרבר: היה תענוג לעבוד אתכם.

משה גפני: מצוין, בסדר.

משה גפני: תראי עכשיו מה שסיכמתי.

משה גפני: אחרי שהם דיברו סיכמנו שהתקרה תהיה חמש מיליון מאתיים.

משה גפני: אני אגיש רביזיה על ההחלטה הזו.

משה גפני: אני מודיע עכשיו שהרביזיה שלי מתבטלת ביום רביעי, אלא אם כן קורה משהו.

משה גפני: מה שאמור לקרות זה שהמנכ"ל יבדוק האם יש לזה איזושהי השלכה על נושאים של עולים חדשים.

משה גפני: להערכתי, לא.

משה גפני: גם להערכתם לא.

משה גפני: אבל כדי להיות רגועים ושקטים, לאפשר למשרד - - -

יוליה מלינובסקי: אם אין הערות, הרביזיה מתבטלת.

משה גפני: אם אין בעיות אז הרביזיה מתבטלת.

משה גפני: אם יש הערות אז אני משאיר את הרביזיה.

משה גפני: אני מחזיר את זה לדיון.

יוליה מלינובסקי: אוקי, מצוין.

<ליאת גרבר: אבל בנושא של עולים חדשים.

משה גפני: כן, כן - ודאי.

משה גפני: על הדברים האחרים זה בסדר גמור.

משה גפני: אני לא - - -.

משה גפני: רק על הנושא הזה שדיברתי עם מנכ"ל משרד הקליטה.

משה גפני: אתם גם שמעתי את הסיבה שאמרתי עם בית הכנסת.

משה גפני: סתם, אני צוחק.

משה גפני: אבל זה מרגיע את ההחלטה.

משה גפני: הוא יכול בינתיים להתייעץ עם השרה.

משה גפני: אם תהיה בעיה בנושא של העולים החדשים שיש לזה השלכה על עולים חדשים, אני אביא את הרביזיה לכאן ואנחנו נדון מחדש.

משה גפני: אם אין בעיה, הרביזיה מתבטלת ביום רביעי.

משה גפני: ההערכה שלי וגם שלכם שהרביזיה תתבטל מכיוון שאין לזה השלכה.

משה גפני: אבל אם יהיה, - - -

יוליה מלינובסקי: רק דבר אחרון, מכבודך.

יוליה מלינובסקי: חברים, כשאנחנו מבקשים מכם משהו, וכבוד היושב-ראש מבקש משהו, זה לא צריך לקחת שמונה חודשים.

משה גפני: לא, זה צריך לעשות מיד.

משה גפני: שלומי, אתה יכול לצאת החוצה לראות אם המשיח הגיע?

משה גפני: היא מבקשת מהם שהם מיד - - -.

משה גפני: בסדר, המשיח כבר מגיע.

יוליה מלינובסקי: עובדה שפה בתוך חצי שעה בלחץ של יושב-ראש הצלחתם לדבר ומשהו לעשות.

יוליה מלינובסקי: אז בשביל מה להכניס את עצמכם למצב כל כך לא נעים?

משה גפני: זו שאלה טובה שנשאלת מפעם לפעם.

יוליה מלינובסקי: אני חייבת ללכת למקלב להצבעה.

משה גפני: בסדר.

משה גפני: מי בעד אישור התקנות?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד תקנות הפיקוח על שירותים פיננסיים (קופות גמל) (קופת גמל בניהול אישי) (תיקון), התשע"ו-2016, אושרו.

משה גפני: התקנות אושרו.

משה גפני: כפי שאמרתי, יש רביזיה שאם לא קורה שום דבר ואני לא אומר דבר עד יום רביעי, הרביזיה בטלה מאליה.

משה גפני: תודה רבה לכם.

משה גפני: הישיבה נעולה.